Az Egyház ma örvend...
Az Egyház ma örvend,
áldja ez örömnapot:
Imre égbe fölment,
ottan új hazát kapott.
 
Mint ifjú gyerek-bölcs
idvesség útján haladt,
fényességes erkölcs
mesgyéjén járt, mint az agg.
 
József bűn sarától
elfut, ott hagyván a' nőt:
ő a' hív arától,
mert szüzesség híjja őt.
 
Dávid a' parittya
által öl filiszteust,
ő csellel szorítja
verve-ütve itt a' húst.
 
Az csudás csak ebben,
hogy ki ója virtusát,
győz a' győzhetetlen
lángodon is: Ifjuság!
Versek